Napili ni Prodie Gar. Padios, dati a Literary Editor ti Bannawag, a presidente daytoy baro a sanga ti GF. Agpapaay ita ni Padios, tubo iti Sta. Teresita, Cagayan, a Circulation District Manager ken part-time Desk Editor ti Red Deer Advocate, maysa nga aginaldaw a pagiwarnak iti Central Alberta.
Kadua ni Padios a nabotosan da Eduardo A. Padaoan (Ontario), vice-president; Johmar R. Alvarez (Ontario), secretary-general; Imelda D. Toledo (Alberta), treasurer; Quintin Mariano (Ontario), auditor; Remy E. Piano (Regina), business manager; Abril Varilla (British Columbia), PIO; Board of Directors: Jovito L. Favila (Ontario), Gilbert Gante (Alberta), Arlane Ellorin (Washington), Sheila Bacani Camangian (Ontario), Maryjane Daligcon-Aragon (Oman), Norberto Bumanglag Jr. (Las Vegas), Jefferson Apolonio (Maryland) ken Majelyn Monces (Singapore).
Dagiti mammagbaga: Dionisio S. Bulong, Arthur P. Urata, Sr., Cles B. Rambaud, Aurelio S. Agcaoili, Linda Lingbaoan-Bulong, ken Ariel S. Tabag.
Kas mayannurot iti Constitution and By-Laws ti GUMIL Filipinas, dua a tawen ti termino dagiti nabotosan nga opisial. Ngem gapu ta maangay ti eleksion ti GF iti daytoy Abril 2017, napagnunumuan ti grupo nga agtakem dagiti opisial agingga iti 2019.
Panggep met ti gunglo a paaduen ti miembrona saan laeng nga iti uneg ti Canada, isu a nagawat kadagiti agkameng a mannurat kadagiti ballasiw-taaw malaksid kadagiti adda iti Hawaii ken Hong Kong nga adda aktibo a chapter ti GUMIL kadagitoy.
Kas kadagiti sabsabali a sanga ti GUMIL, kangrunaan a panggep ti GUMIL Canada ti pannakataginayon ken pannakapasantak ti literatura ken lengguahe nga Ilokano babaen ti pannakaparegta dagiti mannurat nga Ilokano, ken pannakaipaay iti gundaway kadagitoy a makaipablaak babaen ti panagilibro. (J.R. Alvarez)
(Naipablaak iti Bannawag, Disiembre 12, 2016 a bilang.)
ilo_Latn glg_Latn ilo_Latn ilo_Latn ilo_Latn ilo_Latn ilo_Latn